Document ID: /roh_data/filtered/fineweb-2-filterrobots_roh.jsonl.gz/57378

Sco quai che Daniel Albertin, il president communal da la vischnanca Albula/Alvra ha ditg envers RTR, stoppia l’auto suenter in mez onn vegnir controllà, sch’el perdia ieli. Sche tut saja en urden cun l’auto, stoppian ins anc ina giada spetgar in mez onn, avant che l’auto che para d’esser defect, possia vegnir dismess. Albertin n’ha betg pli la speranza, ch’il possessur da l’auto s’annunzia anc. Ils custs pudessan muntar a duas fin 3'000 francs, stima il president. Enfin oz n’haja la vischnanca anc mai gì da s’occupar cun in auto bandunà.
RTR actualitad 17:00